钦定古今图书集成/明伦汇编/氏族典/第091卷 > 《凌迪知万姓统谱》 > 区禹民
## 钦定古今图书集成/明伦汇编/氏族典/第091卷 > 《凌迪知万姓统谱》 > 区禹民

按《广东通志》：“禹民，南海龙津人。少以刚直闻。元末，豪
民聚为乱，禹民偕族子忠、吉体原率众立寨，保障乡
土。廖永忠既下广州，禹民等诣永忠降。会副将军朱
亮祖困于山南贼，忠等先导破之，亮祖围解。事平。禹
民等入朝，诏授禹民知汀州府，以资高辞，改授仁风
镇巡检，吉彰德卫百户。告身以区为欧，遂因之。”